ÞÁTTARÖÐ ÚR SMIÐJU NETFLIX
Sæll, aumingi.
Sæl, Slæma Janet. Hvernig hefurðu það í dag?
Hræðilegt.
Ég kom til að láta þig vita að eftir sex mánaða fangavist
hér í vídd Góðu Janetar er dagurinn í dag sá síðasti.
Ég ætla að segja þér sögu.
Þegar því er lokið losa ég mig við þig.
Hljómar eins og einhver hafi loksins farið í djöflabuxurnar.
Hvaða saga er þetta?
Enn önnur tilraun þín til að sanna
að manneskjur séu "góðar" og "verðskuldi virðingu"
og ekki "hlunkar af saur"?
Eitthvað í þá áttina.
Ertu tilbúin?
Smávegis áður en þú byrjar...
45. KAFLI
Vá, þetta endist.
Er þetta sagan þín? Virðist leiðinleg.
Þessi bók er hluti af sögunni. Þú munt sjá.
Þetta hófst allt fyrir viku.
Við höfðum sent manneskjurnar fjórar í skíðaferð...
Og þær skíðuðu fram af kletti og brutu hvert bein í líkamanum
og buxurnar fóru niður og maður sá rassinn á þeim. Endir.
Reyndar fór þetta betur en við hefðum getað vonað.
Jæja, ég viðurkenni það. Ég hafði rangt fyrir mér.
Þetta var rosagaman!
Já! Ég gat ekki farið á skíði
því að hreyfing í halla hræðir mig,
en það voru svo mörg afdrep þar til að lesa.
Bara hvert sem litið var.
Auk þess leiddi Jianyu okkur í þessari frábæru hugleiðslu.
Viljið þið deila möntrunni ykkar?
Mín er Cate Blanchett að segja: "Rihanna."
Aftur til hamingju með sigurinn í rommíinu.
Ég hélt að ég myndi vinna þig
því ég var alltaf spilandi á skólaárunum.
Varst þú ekki í Rutgers?
Nei, ég var í Princeton.
Já, ég veit. Ég er bara að rugla í þér.
Flott. Þú varst samt að grínast, er það ekki?
Þú veist að það var Prince... Já, þú veist.
Vel gert, öll.
Þau standa sig öll vel, en Brent hefur tekið mestum framförum.
Já, þegar Simone vann hann í spilum velti hann ekki borðinu og rauk burt.
Hann rauk bara burt. Það er stórt.
Við vitum ekki enn hvort hann hefur í alvöru breyst
eða hvort hann er bara að reyna að komast inn í "Ofurhimnaríki".
En hegðun hans hefur breyst.
Munið, það er leiðarvísirinn.
Fyrst breytum við hegðuninni, síðan vinnum við að hvatanum.
Og núna...
stundin sem við höfum öll beðið eftir.
Verðlaun sem Mannkynsbjargvættur vikunnar fær...
Jason!
Já!
Haltu áfram þessari frábæru vinnu með Chidi.
Og verðlaun sem kynþokkafyllsti bjargvættur vikunnar fær...
Eleanor Shellstrop!
Þakka þér fyrir, ég tek við þeim.
Ég er aldrei "kynþokkafyllstur".
Ég veit ekki hvað ég get sagt þér.
Kannski að fara í ræktina. Hressa upp á líkamann.
Þetta var algjör hápunktur.
Skíðaferðin, ekki svindlkeppnin um kynþokkann.
Okkur hafði aldrei liðið betur með tilraunina.
Og svo gerði Brent nokkuð...
mjög brentískt.
Hver hefði getað séð það fyrir?
Hei, skíðadúllur.
Frábærar fréttir.
Ég skrifaði bók og þar sem þið eruð lúðalegustu vinir mínir
fáið þið að lesa hana fyrst.
"Sex fetum undir pari: Ráðgáta með Chip Driver."
Já. Þetta er að hálfu njósnasaga, að hálfu morðgáta.
Líka að hálfu kafbátaævintýri, að hálfu erótískar minningar
og að hálfu pólitísk spennusaga.
Hún er líka að hálfu golfkennsla og að hálfu athugasemdir um samfélagið.
Eru þetta þá þrjár og hálf bók í einni?
Að minnsta kosti. Svo lesið hana snöggvast.
Ég verð með áritunarveislu og ég vil að þú kynnir mig.
Talir um hve frábær ég er.
Veislan er eftir tvo daga, svo drífið ykkur.
Tahani. Afboðaðu áform þín.
Við ætlum að deila vínflösku og lesa hræðilega bók Brents upphátt.
Drottinn minn.
Við ættum kannski ekki að gera grín.
Hann virtist ljúfari í skíðaferðinni.
Hann útbjó sykurpúðasamlokur fyrir okkur.
Sagðist reyndar líka hafa fundið þær upp.
Áður en þú verð hann ættirðu kannski að skoða ástarmál Chips Driver.
Ó, nei.
"Hún hét Scarlett Pakistan
og var þannig stelpa sem maður gat ekki tekið alla í einu, annars dæi maður.
Maður varð að taka henni í bútum, eins og frábæru listaverki,
eins og Louvre."
"Brún augu hennar voru eins brún og brúnasti vaxlitur.
Hún var með leggi eins og Jessica Rabbit úr myndinni."
"Langir, flaksandi lokkarnir ilmuðu eins og tunglið í ljósaskiptunum á par fjögur.
Mér þykir þetta leitt.
Ég hef þolað verra.
Einu sinni, í afmælisveislu Elons Musk,
sat ég á milli Silvio Berlusconi og Elon Musk.
Þetta er slæmt.
Brent og Simone er erfiðasta sambandið okkar.
Hún á það til að fella illa ígrundaða dóma um fólk
og hann er maður sem ítrekað staðfestir dóma hennar.
Við þurfum að fá hana til að trúa að Brent sé betri en verstu gjörðir hans.
Eins og að segja að Tahani "hafi hreim eins og Englandsdrottning,
en án hinna öldruðu ógeðslegu andlitshluta."
Okkur fannst við geta ráðið við leiðindin út af bók Brents.
En eins og oft er með svona
fór það neikvæða að dreifa úr sér.
Eins og þegar einhver ælir í rútunni
og síðan finnur einhver lyktina og ælir?
Já, vissulega.
Hvað er að, vinur?
Brent skrifaði þessa bók og hafði sum okkar augljóslega í henni.
Það er huglaus persóna sem kallast Gleraugna-Glámur,
sem "notar gleraugu og klæðist vestum
og gerir aldrei neitt af fingrum fram eða flott."
Ég er að kenna ykkur siðfræði. Hvað er flottara en það?
Ef þú vilt prófa eitthvað af fingrum fram er ég þinn maður.
Næstum allt sem ég gerði á jörðinni gerði ég án umhugsunar
eða án þess að hafa áhyggjur af hvað myndi gerast.
Þannig fékk ég viðurnefnið mitt, Sakborningurinn.
Ekki bestu rökin, en þú hefur rétt fyrir þér.
Hvað er eitthvað af fingrum fram sem ég get gert núna?
Búum til lista með tíu möguleikum
og skerum hann svo hægt niður á næstu fjórum dögum.
Betri hugmynd, dönsum, vinur.
Ekki ofhugsa hlutina.
Svona sigrum við Glám, leiðinlega lúðann.
Já.
- Sjáðu gamla Glám dansa. - Þarna.
Ég hef aldrei heyrt þetta áður Hver er þetta?
Ég. Ég samdi þetta. Lagið heitir "Ég mun ávallt elska þig,"
undirtitill, "Láttu bossann dúa í baðinu."
Skemmtileg staðreynd, lögreglusírenurnar í bakgrunninum eru alvöru.
Ég var eltur þegar ég tók þetta upp.
Allt í lagi. Nei...
Gaga mín góð.
Augljóslega var þetta óþægileg framvinda.
Geturðu bara hoppað yfir í endann?
Nei. Ég þarf að segja þér alla söguna.
Af hverju? Allar sögur um manneskjur enda á sama veg.
Segðu mér bara hvernig þau klúðruðu og losaðu mig undan þjáningunni.
Þú ert of fljót að dæma þau.
Treystu mér, ég hef varið mun meiri tíma með fólki en þú.
Og ég veit bókstaflega allt sem hvert og eitt þeirra hefur gert.
Veistu hvað er að gerast núna á jörðinni?
Stríð, morð, konur í 400 dala jógabuxum neita að bólusetja börnin sín.
Hefnigjarnir lúðar hjá Apple eru að breyta lögun hleðslusnúranna aftur.
Hvaðan kemur þessi von, maður?
Þessi klikkaða von um að fólk sé ómaksins virði.
Til að vitna í hræðilegt lag
eftir hræðilegan tónlistarmann sem fólk dýrkar svo mikið
að það setur lagið stöðugt í hræðilegar kvikmyndastiklur,
manneskjur eru "s-slæmar inn að beini."
Jæja, ég tel þær g-góðar stundum
og þú ættir að leyfa þeim að n-njóta v-vafans.
Jæja...
Hvar var ég?
John hafði fyrir slysni uppgötvað sannleikann um Jason.
Að varðveita svona leyndarmál er einmitt
það sem John átti í basli með á jörðinni.
Eða til að umorða svo þú skiljir, slúðurklóið var alveg að yfirfyllast.
Ég skil það núna. Þakka þér fyrir.
Þannig að Jianyu er í alvöru Jason frá Flórída?
Hverjir fleiri vita um þetta?
Er það bara ég? Er þetta leyndarmál?
Já, og við verðum að halda því þannig.
Ef sannleikurinn kemur í ljós vitum við ekki hvað kemur fyrir Jason.
Þú veist ekki hvað þú ert að biðja mig um.
Hverfið er augljóslega meiriháttar,
en það er líka smávegis eins og "þáttaröð 4 af Downton Abbey."
Fallega hannað, en mjög leiðinlegt.
Að Jason sé mistök
er það mest spennandi sem hefur gerst síðan við komum hingað.
Hvað ef, í staðinn fyrir þagmælsku þína kenni Jason þér
Magic Mike mjaðmahreyfingarnar?
Þú sagðir alltaf að þig langaði til að læra þetta.
Jæja þá.
En ég vil læra allan dansinn.
GÓÐU DISKARNIR
Við vonuðum að Simone myndi gleyma öllu um bók Brents,
en því miður...
"Chip Driver kom á morðstaðinn á 1968 árgerðinni af Cadillac.
'Hafðu hann nærri, ' urraði hann á bílastæðisþjóninn, Luis.
'Auðvitað, señor, ' sagði Luis,
sem í laumi dáðist meira að Chip en sínum eigin föður."
"Chip leit á kynþokkafullar útlínur fórnarlambsins á gólfinu.
'Þvílík sóun á línum, ' urraði hann.
Hann leit á Rolex-úrið sitt, sem var ekta.
Klukkan var næstum golf svo málið varð að bíða.
Gott að hann hafði þegar leyst það.
Morðinginn var Luis, bílastæðisþjónninn."
Hann leysir morðgátuna á blaðsíðu tíu. Um hvað er restin af bókinni?
Hvernig gengur, dömur?
Bara að sökkva okkur ofan í frábært bókmenntaverk.
Já, heyrið.
Brent hefur kannski farið fullgeyst í sumu,
en gætuð þið mögulega fyrirgefið honum?
- Ætli það ekki. - Nei.
Ekki?
Því miður, nei, ég get það ekki.
Þessi bók inniheldur hlutgervingu, kvenfyrirlitningu og kynþáttafordóma.
Hví þarf enn að fást við svona skyrtu á Góða staðnum?
Þegar fólk eins og hann eru fávísir fávitar,
af hverju er fólk eins og við beðið um að fyrirgefa honum?
Líka, og þetta er ekki eins mikilvægt,
af hverju er hann í orrustuþotu á höfundarmyndinni sinni?
Ég get svarað síðustu spurningunni, það er af því hann dýrkar Top Gun.
Hvað hinar spurningarnar varðar
mun ég hafa samband aftur eftir að ég hef ráðgast
við nokkrar ódauðlegar verur, sem eru mjög vitrar.
Bjóst ekki við að þú værir golfari.
Ég kann að meta golf.
Eins og Ben Hogan sagði eitt sinn:
"Mikilvægasta höggið í golfi er það næsta."
Það er yndisleg hugmynd.
Ef maður gerir mistök fær maður tækifæri til að bæta fyrir þau.
Já, eins og Jon Daly sagði eitt sinn við David Lee Roth
á Chili's-mótinu í Orlando:
"Sjúgðu þetta högg, aumingi!"
Negldi það. Þessi fór beint en svo fór hún ofan í.
Kannski ætti reyndur kylfingur eins og þú að spila
án aðstoðarhamsins?
- Spilum upp á gamla mátann. - Allt í lagi. Hví ekki?
Frændinn! Þú hnerraðir, maður.
Ég held ekki, því ég bókstaflega get það ekki.
Einhver hnerraði. Fjárinn.
Brent, vinur, enginn hnerraði.
Þú slóst lélegt högg og það er allt í lagi.
Það er ekki veikleikamerki að viðurkenna að hafa mistekist.
Skiptir engu, ég klikkaði.
Þarna. Finnum nú boltann þinn og reynum að gera betur í næsta höggi.
Og veistu, ef þetta verður
hluti af einhverju öðru seinna á lífsleiðinni, þá er það fínt.
- Ha? - Ha? Ekkert.
Ég verð að segja, Slæma Janet
að mér fannst ég virkilega hafa stöðvað blæðinguna.
Hélstu að þessi vitleysingur myndi snúast algjörlega
út af einni ljúfri myndlíkingu?
Hvað get ég sagt? Ég er bjartsýnismaður.
En tveimur dögum seinna á viðburðinum hrundi þetta næstum samstundis.
BRENT NORWALK - HÖFUNDUR HINNA VINSÆLU CHIP DRIVER-RÁÐGÁTUBÓKA
Takk fyrir að segja engum frá Jason.
Alveg síðan ég kom hefur Tahani hjálpað mér að átta mig á
að slúður var óheilbrigð leið hjá mér til að auka sjálfstraustið.
En aftur á móti, það þarf að segja frá þessu Jason-máli.
Reyndu bara að muna hvað Immanuel Kant sagði:
"Það er skylda þín að varðveita leyndarmál vinar þíns."
En uppáhalds heimspekingurinn minn, Bethenny Frankel, myndi segja
að ég hafi skyldu til að "nefna það allt"! Og "ef þú ræður ekki við sannleikann
ræðurðu ekki við mig!"
Aftur, ég grátbið þig, vinsamlega hlustaðu á Immanuel Kant og ekki Bethenny Frankel.
Ég verð að slúðra um eitthvað.
Hvað um nokkur atriði sem ég tók eftir í hverfinu?
Viltu vita hver klæðist sömu asnalegu stuttbuxunum á hverjum degi?
- Nei, ég vil það ekki. - Það er "Asnalegu Stuttbuxna Cathy".
Simone? Ég hef velt fyrir mér þessum góðu spurningum sem þú spurðir mig.
Afsakaðu töfina.
Fornu bókrollurnar sem ég ráðgaðist við, það var erfitt... að rúlla þeim aftur upp.
Ég hef hugsað um hvað þú ættir að segja við Brent
þegar hann spyr þig álits á skáldsögunni hans.
Ég líka. Ég er með frábæra hugmynd, ég ætla segja að hún sé ömurleg.
Það er hárrétt hjá þér að Brent þurfi að þroskast,
en það gæti verið til fínlegri leið til að láta það gerast.
Hæ, þarna eru þær.
Englar Charlies.
Lukuð þið við að lesa bókina? Hvað fannst ykkur?
Mjög athyglisvert orðaval.
Ég hef án vafa aldrei séð orðið "buxna-tjald" notað svona oft.
Já. Mér fannst bara á því augnabliki
að það væri það sem landlæknir myndi segja.
Hvað annað? Fáum fleiri "mæli".
Meðmæli. Til að nota þegar þið kynnið mig.
Bara að skrifa bók er meiriháttar afrek.
Það eru orð að sönnu. Sagan er líka ótrúlega góð.
Chip leysir ráðgátuna á blaðsíðu tíu. Besti rannsakandi sögunnar.
Drífið ykkur bara upp
og talið frá hjartanu um uppáhaldsbókina ykkar.
Reyndar verð ég að segja
að persónan Scarlett Pakistan er augljóslega byggð á Tahani
og það er ekki beinlínis fallega gert.
Ekki fallega gert?
Ég sagði að þau væru risastór.
- Allra bestu "mælin". - Já, sjáðu til, það er...
Brent, manstu samtal okkar um að gera mistök
og hvernig mikilvægasta höggið er það næsta?
Bíddu aðeins. Eruð þið sammála henni?
Ótrúlegt.
Ég bað ekki um að réttsýna fólkið myndi öskra á mig.
Ég ætlaði að gefa ykkur 10% afslátt af verði bókarinnar.
En nú þurfið þið að borga 65 dali eins og allir aðrir.
Það eru engir peningar hérna.
Bókaviðburðinum er aflýst.
Út af þessum illkvittnu konum.
Ansans.
Kannski ég geti sannfært Simone um að meðhöndla þetta á breska mátann,
brosa hugrökk, bæla tilfinningarnar og leyfa stöðugum úða
að skola depurðina hægt í burtu á 50 árum.
F hafi það. Simone er ekki vandamálið. Það er Brent.
Hann þarf að breytast
og það gerir ekkert gagn að læðast í kringum hann.
Við þurfum að láta hann hafa það óþvegið.
Það er rétt hjá þér. Nóg komið. Hann bjó á jörðinni í næstum 60 ár.
Þessi tilraun er meira en hálfnuð.
Hann verður að bæta sig og við getum ekki beðið að eilífu.
Janet, hvar er hann núna?
Giskaðu út í loftið.
Hæ, vinur. Hvað ertu að gera?
- Sveifla og slá? - Reyni það.
Það virðist bara ekki ganga í dag.
Simone var mjög illskeytt við mig.
Jafnvel með smá kynþáttafordóma.
Heyrðu. List er huglæg.
Það sem er mikilvægara...
Ekki hægt að orða þetta öðruvísi, vinur, þú gerðir mistök.
Athafnir þínar særðu fólk
og þú þarft að taka ábyrgð á því.
Þú þarft að koma til baka og biðjast afsökunar.
Taka fyrsta skrefið til að bæta hverfið.
Jæja þá. Ég skal vera meiri maður.
Alveg eins og pabbi minn,
þegar hann þurfti einn að kljást við þessar hóplögsóknir.
Ég vildi bara að ég næði til mannsins.
Ég velti fyrir mér hvort hann brygðist við kenningunni um samfélagssáttmála.
Af hverju ertu að reyna að hjálpa honum?
Hann veit ekki einu sinni af þér.
Hann sér ekki annað fólk.
Hann kallaði mig "gleraugnaglámsbleyðu sem líklega riðlast á bókum."
En af hverju ekki að vera meiri maður og hefja sig upp fyrir það?
Ég skal segja þér af hverju. Með því
sendir maður skilaboð um að það sé í lagi að láta fara svona með sig
og það er ekki í lagi að koma svona fram við fólk.
Ekki Tahani. Ekki mig. Jafnvel ekki þig, Glámur.
Öllsömul? Safnist saman.
Brent ætlar að segja dálítið.
Gott og vel.
Varðandi viðurkennda skáldsögu mína,
þykir mér mjög leitt
ef þið móðguðust. Allt í lagi?
Ekki afsökunarbeiðni.
Jú, víst.
Jæja þá.
Mér þykir leitt ef það sem ég skrifaði, sem var í góðu lagi,
lét ykkur á einhvern hátt finnast það ekki vera í lagi.
En vitið þið hvað, það er ykkar mál.
Brent, í ranga átt, vinur.
Nei, annaðhvort biðstu afsökunar af alvöru eða hættir að sóa tíma okkar.
Vitið þið hvað? Mér þykir þetta reyndar alls ekki leitt. Hvað um það?
Vilduð þið heyra þetta?
Augljóslega ekki.
Eigum við ekki að taka okkur hlé? Fáum okkur snarl.
Ekki fyrr en ég fæ þau "mæli" sem ég á skilið.
Viltu "mæli"? Ég skal gefa þér "mæli".
Ég hélt að ekki væri mögulegt að skrifa svona ömurlega bók eins og þína.
Ég bókstaflega hélt að manneskjur gætu ekki verið
svona miklir kynþáttahatarar og fordómafullar.
Einnig, Chip Driver er annaðhvort einkaspæjari
eða leikstjórnandi Chicago Bears
eða "heimsins sterkasti forseti."
Hann getur ekki verið allt þrennt.
Obbossí.
Þetta er til skammar.
Ég áorkaði nokkru. Ég skrifaði skáldsögu.
Og nú er ráðist á mig persónulega?
Ég hef verið kallaður kynþáttahatari, kvenhatari.
Ég hef ekkert slíkt í mér.
Ég er Brent Norwalk og ég er góð manneskja.
Ég er á Góða staðnum. Hafið þið heyrt um hann?
Og ég er hér af því ég á það skilið.
Ég er hér af því ég vann fyrir því með því að vera bestur.
Þú ert fáránlegur.
Já, og þú ert yfirlætisfullur melur.
Vinsamlega ekki tala svona við hana. Hei, ég er með hugmynd.
Ég skal kalla fram nokkur heimspekirit sem við getum notað...
Nóg komið af þessum fjárans bókum, Glámur.
Já, einmitt. Þú veist það líklega ekki,
en persónan er byggð á þér.
Nei, ég vissi það, maður.
- Varaðu þig! - Það er aftur ráðist á mig.
- Fyrirgefðu, þetta var óvart. - Frændinn hafi þig.
Ég er að spá í beyglubita...
sem snarl?
Miðaldra bandarísk brothætt karlmennska.
Veistu hví þau eru kölluð eftirstríðsárabörn?
Eftir smá stríð við egóið...
þá breytast þau í börn.
Þarna var komið nóg. Við vorum í frændans málum.
Sex mánaða erfiðisvinna
í að reyna að hjálpa fjórum manneskjum að ráða við sínar verstu hvatir og tengjast.
Og bara allt í einu, allt farið.
Ég sagði þér það, maður. Manneskjur eru ömurlegar.
Það er einn kafli enn í sögunni.
Þetta var slæmur dagur.
Mjög slæmur dagur. Öruggt að allir misstu fullt af stigum.
Og ég er ekki með lausn.
Gott og vel. Endurstillum okkur.
Ég geri eitthvað smá vafasamt
og læt John taka litla, góða ákvörðun um að hjálpa.
Ég gæti sagt honum að ég ætli að fá mér strípur
og látið hann tala mig ofan af því.
Hvað er að því að fá strípur?
Eleanor. Góða. Vikan hefur verið nógu erfið.
Ég gæti kveikt í kuflinum mínum og reynt að fá Brent til að slökkva.
Ég veit að þú stingur bara upp á þessu því þú hefur ítrekað sagt
að þú myndir líta vel út í logandi munkakufli,
en þetta er ekki slæm hugmynd.
Neyða hann til að hjálpa einhverjum án þess að hugsa um það.
Síðan bið ég kannski Chidi að leiða kennslustund um samhygð.
Já! Skrifum þetta niður.
Við eigum nægan tíma eftir.
Við getum komist aftur á rétta braut.
Þetta var fyrir klukkutíma síðan.
Rétt áður en ég kom hingað að hitta þig í síðasta skiptið.
Mánuðum saman höfum við rökrætt um hvort fólk er gott eða slæmt.
En þegar ég horfði á þau þrjú
rétta sig við og hrista af sér,
áttaði ég mig á að við höfum spurt rangrar spurningar.
Það sem skiptir máli er ekki hvort fólk er gott eða slæmt.
Það sem skiptir máli er hvort það reynir að vera betra í dag en í gær.
Þú spyrð hvaðan von mín kemur.
Þetta er svarið.
Hvað ertu að gera?
Senda þig heim.
Ég er ekki að marmara þig, Janet. Ég er að sleppa þér.
Ég hef reynt að fá þig á okkar band.
Það hefur ekki gengið, svo það virðist grimmúðlegt að halda þér.
Að leyfa þér að fara heim er ákvörðun mín
um að vera aðeins betri í dag en ég var í gær.
Hérna er síminn þinn...
og kveðjugjöf.
Sætt. Er þetta bók Brents?
Nei. Ég var ekki með pening á mér svo ég gat ekki fengið eintak handa þér.
Þetta er stefnuyfirlýsing,
með lýsingu í smáatriðum á öllu því sem hefur gerst hjá fólkinu.
Janet og ég skrifuðum hana fyrir nokkru. Hún hefur uppfært hana jafnóðum.
- Ég vona að þú lesir hana. - Frábærlega hugsað.
Fólk sem fær bækur að gjöf les þær alltaf.
Bless!
Þýðandi: Haraldur Ingólfsson